Κανονισμός (ΕΚ) αριθ. 1597/2002 της Επιτροπής

της 6ης Σεπτεμβρίου 2002

για τη θέσπιση λεπτομερών κανόνων εφαρμογής της οδηγίας 1999/105/EΚ του Συμβουλίου όσον αφορά τη μορφή των εθνικών καταλόγων βασικού υλικού για την παραγωγή δασικού πολλαπλασιαστικού υλικού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 1999/105/EΚ του Συμβουλίου, της 22ας Δεκεμβρίου 1999, σχετικά με την εμπορία του δασικού πολλαπλασιαστικού υλικού(1), και ιδίως το άρθρο 10 παράγραφος 3,

Εκτιμώντας τα ακόλουθα:

(1) Σύμφωνα με το άρθρο 10 παράγραφος 1 της οδηγίας 1999/105/EΚ, τα κράτη μέλη καταρτίζουν εθνικό μητρώο του βασικού υλικού των διαφόρων ειδών που εγκρίνονται στην επικράτειά τους.

(2) Σύμφωνα με το άρθρο 10 παράγραφος 2 της προαναφερθείσας οδηγίας, κάθε κράτος μέλος καταρτίζει συνοπτική παρουσίαση του εθνικού μητρώου με τη μορφή εθνικού καταλόγου, η οποία διατίθεται, εφόσον ζητηθεί, στην Επιτροπή και στα λοιπά κράτη μέλη. Ο εθνικός κατάλογος έχει κοινή μορφή για κάθε "μονάδα έγκρισης", όπως αναφέρεται στο άρθρο 4 παράγραφος 2 στοιχείο β) της οδηγίας 1999/105/EΚ και διευκρινίζεται, για κάθε κατηγορία δασικού πολλαπλασιαστικού υλικού, στο άρθρο 2 στοιχείο ιβ) της ίδιας οδηγίας. Για τις κατηγορίες "γνωστής πηγής" και "επιλεγμένο" επιτρέπεται η υποβολή συνοπτικής παρουσίασης των "μονάδων έγκρισης" για μία ενιαία περιφέρεια προέλευσης. Τα στοιχεία που πρέπει να παρέχονται στον κατάλογο αυτό διευκρινίζονται στο προαναφερθέν άρθρο 10 παράγραφος 2.

(3) Για να διασφαλιστεί η ορθή χρησιμοποίηση των εθνικών καταλόγων και η συγκρισιμότητά τους, θα πρέπει να τυποποιηθεί η μορφή των καταλόγων αυτών σε εθνικό επίπεδο. Αυτό θα διευκολύνει την Επιτροπή στη δημοσίευση του καταλόγου με τίτλο "Κοινοτικός κατάλογος εγκεκριμένου βασικού υλικού για την παραγωγή δασικού πολλαπλασιαστικού υλικού", κατά την έννοια του άρθρου 11 παράγραφος 1 της εν λόγω οδηγίας.

(4) Τα μέτρα που προβλέπονται στον παρόντα κανονισμό είναι σύμφωνα με τη γνωμοδότηση της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κάθε κράτος μέλος καταρτίζει τον εθνικό κατάλογο που αναφέρεται στο άρθρο 10 παράγραφος 2 της οδηγίας 1999/105/EΚ βάσει του υποδείγματος τύπου που εκτίθεται στο παράρτημα. Κάθε κράτος μέλος κοινοποιεί τον κατάλογο αυτό, κατόπιν αιτήματος, στην Επιτροπή και στα λοιπά κράτη μέλη με τη μορφή ηλεκτρονικού λογιστικού φύλλου ή ηλεκτρονικού αρχείου.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Σεπτεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 11 της 15.1.2000, σ. 17.

ΠΑΡΑΡΤΗΜΑ

ΥΠΟΔΕΙΓΜΑ ΓΙΑ ΤΟΝ ΕΘΝΙΚΟ ΚΑΤΑΛΟΓΟ ΒΑΣΙΚΟΥ ΥΛΙΚΟΥ ΠΟΥ ΕΓΚΡΙΝΕΤΑΙ ΑΠΟ ΤΑ ΚΡΑΤΗ ΜΕΛΗ

ΜΕΡΟΣ A

Δομή του εθνικού καταλόγου βασικού υλικού

>PIC FILE= "L_2002240EL.003502.TIF">

ΜΕΡΟΣ B

Οδηγίες για τη συμπλήρωση των διαφόρων στηλών του εθνικού καταλόγου βασικού υλικού, το οποίο παρατίθεται στο μέρος Α του παρόντος παραρτήματος

1. Τα είδη πρέπει να καταγράφονται με αλφαβητική σειρά (στήλη Β) και, για κάθε είδος, με τη σειρά των κατηγοριών (άρθρο 2 στοιχείο ιβ) της οδηγίας 1999/105/ΕΚ) (στήλη Γ): γνωστής πηγής, επιλεγμένο, χαρακτηρισμένο και δοκιμασμένο. Στην κατηγορία χαρακτηρισμένο, η σειρά θα είναι η ακόλουθη: αγρός σποροπαραγωγής, γονικά φυτά οικογένειας(-ων), κλώνος και μείγμα κλώνων ενώ στην κατηγορία δοκιμασμένο, η δασοσυστάδα θα προηγείται του αγρού σποροπαραγωγής.

2. Οι διάφορες στήλες συμπληρώνονται με την τυποποιημένη σειρά και τους κωδικούς που αναφέρονται στο μέρος B σημείο 4 του παρόντος παραρτήματος.

3. Η στήλη B συμπληρώνεται με τις συντομογραφίες που αναφέρονται στο μέρος Β σημείο 5 του παρόντος παραρτήματος.

4. Τυποποιημένη σειρά και κωδικοποιημένες πληροφορίες για τις διάφορες στήλες του εθνικού καταλόγου βασικού υλικού, όπως περιγράφονται στο μέρος Α του παρόντος παραρτήματος

>ΘΕΣΗ ΠΙΝΑΚΑ>

Αν δεν χρειάζεται να συμπληρωθεί μία στήλη, αναγράφεται στη στήλη αυτή ΑΑ (άνευ αντικειμένου), προκειμένου να γίνεται διάκριση από τις άλλες στήλες που παραμένουν κενές και για τις οποίες δεν υπάρχει καμία πληροφορία.

Δεν συμπληρώνονται οι στήλες ΣΤ, Ζ, Η και Θ για το βασικό υλικό του τύπου γονικά φυτά οικογένειας(-ων), κλώνος ή μείγμα κλώνων.

5. Συντομογραφίες της βοτανικής ονομασίας των δασικών ειδών και των τεχνητών υβριδίων τους που πρέπει να χρησιμοποιούνται για τη στήλη Β του εθνικού καταλόγου που παρατίθεται στο μέρος Α του παρόντος παραρτήματος

>ΘΕΣΗ ΠΙΝΑΚΑ>